పాతుమ్ నిస్సాంక

పాతుమ్ నిస్సంక సిల్వా, శ్రీలంక క్రికెటర్. శ్రీలంక తరపున క్రికెట్ లోని మూడు ఫార్మాట్‌లలో ఆడుతున్నాడు. 2021 మార్చిలో శ్రీలంక క్రికెట్ జట్టు కోసం అంతర్జాతీయ అరంగేట్రం చేశాడు. ప్రస్తుతం శాశ్వత ఓపెనింగ్ బ్యాట్స్‌మన్‌గా స్లాట్ అయ్యాడు.

ప్రారంభ జీవితం 
పాతుమ్ నిస్సంక 1998, మే 18న శ్రీలంకలోని గాలెలో జన్మించాడు. ఇతని తండ్రి సునీల్ సిల్వా గ్రౌండ్ బాయ్‌గా పనిచేశాడు. తల్లి కలుతర గుడి దగ్గర పూలు అమ్మేది. చిన్నతనంలో పేద కుటుంబ నేపథ్యంలో పెరిగాడు. కలుతర విద్యాలయంలో తన క్రికెట్ జీవితాన్ని ప్రారంభించాడు.

దేశీయ క్రికెట్ 
స్కూల్ క్రికెట్ ఛాంపియన్‌షిప్‌లో అతను కొలంబోలోని కోల్ట్స్ మైదానంలో రాజగిరియలోని ప్రెసిడెంట్స్ కాలేజ్‌పై 190 బంతుల్లో అజేయ డబుల్ సెంచరీ (205) చేశాడు. 2017 మార్చి 17న 2016–17 డిస్ట్రిక్ట్స్ వన్ డే టోర్నమెంట్‌లో హంబన్‌తోట డిస్ట్రిక్ట్ తరపున తన లిస్ట్ ఎ క్రికెట్ లోకి అరంగేట్రం చేసాడు. 2018 ఫిబ్రవరి 24న 2017–18 ఎస్ఎల్సీ ట్వంటీ 20 టోర్నమెంట్‌లో బదురెలియా స్పోర్ట్స్ క్లబ్‌కు తన తొలి ట్వంటీ20 క్రికెట్ లోకి అరంగేట్రం చేసాడు.

అంతర్జాతీయ క్రికెట్ 
2019 జనవరిలో ఐర్లాండ్ ఎతో జరిగిన ఫస్ట్-క్లాస్ సిరీస్ కోసం శ్రీలంక ఎ జట్టులో ఎంపికయ్యాడు. శ్రీలంక ఎ తరపున రెండు మ్యాచ్‌లలో 258 పరుగులతో అత్యధిక పరుగుల స్కోరర్‌గా నిలిచాడు. 2019 ఫిబ్రవరిలో 2018–19 ప్రీమియర్ లీగ్ టోర్నమెంట్‌లో తన 1,000వ పరుగును సాధించాడు, కొలంబో క్రికెట్ క్లబ్‌కు వ్యతిరేకంగా నాన్‌డిస్క్రిప్ట్ క్రికెట్ క్లబ్ తరపున బ్యాటింగ్ చేశాడు. ఏడు మ్యాచ్‌ల్లో 1,088 పరుగులతో నాన్‌డెస్క్రిప్ట్ క్రికెట్ క్లబ్‌కు అత్యధిక పరుగుల స్కోరర్‌గా టోర్నమెంట్‌ను ముగించాడు.

2023 జూలై 7న వెస్టిండీస్‌తో జరిగిన క్వాలిఫయర్ మ్యాచ్‌లో పాతుమ్ నిస్సాంక తన మూడవ (వరుసగా రెండవ) వన్డే సెంచరీ సాధించాడు. 243 పరుగుల లక్ష్యాన్ని ఛేదించే క్రమంలో నిస్సాంక 113 బంతుల్లో 14 బౌండరీలతో 104 పరుగులు చేశాడు. పాతుమ్, దిముత్ కరుణరత్నే తొలి వికెట్‌కు 190 పరుగుల భాగస్వామ్యాన్ని నెలకొల్పారు. చివరకు శ్రీలంక 8 వికెట్ల తేడాతో విజయం సాధించింది.

మూలాలు

బాహ్య లింకులు 
 

జీవిస్తున్న ప్రజలు
1998 జననాలు
శ్రీలంక వ్యక్తులు
శ్రీలంక వన్డే క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక క్రికెట్ క్రీడాకారులు